Holl hon eus resevet sakramant ar Gonfirmasion. Ar Spered-Santel en deus graet en hon ene darn eus ar burzudou a reas e ene ar Werchez hag an ebestel da zeiz ar Pantekost. Graet en deus acha-nomp soudarded ar Christ. Soudarded, rak ar vuhez er bed-mañ a zo eun emgann hep ehan. Stourmomp gant nerz-kalon a-enep an diaoul, diwallomp na vimp diskaret gantañ dre ar peched marvel.  Met eur gwir soudard ne stourm ket hepken evi-tan e-unan, hen ober a ra evit e vignoned, evit e vro. Sikouromp eta hor breuder da vale bepred eün war hent an dever, difennomp hor Mamm Santel an Iliz a-enep he enebourien, ha, ma vez ret deomp eun deiz skuilh hor gwad eviti  goulennomp digant ar Spered-Santel rei deomp nerz a-walch d hen ober.